На основу члана 20. став 1. тачка 2. члана 32. став 1. тачка 6. Закона о локалној самоуправи ( „ Сл . гласник РС „ број 129/07,83/14- др. закон, 101/16 – др. закон и 47/18 ), члана 2., члана 4. и члана 8 а и члана 13. Закона о комуналним делатностима ( „ Службени гласник РС“ број 104/16 и 95/18), члана 40. став 1 . тачка 6. Статута oпштине Aпатин („Службени лист општина Апатин“, број 1/19) а у складу са Уредбом о начину и условима за отпочињање комуналних делатности ( „ Службени гласник РС“ број 13/18,66/18 и 51/19 ) , Скупштина општине Апатин на седници одржаној дана 2021. године, доноси

 **ОДЛУКУ О ИЗМЕНИ И ДОПУНИ ОДЛУКЕ О КОМУНАЛНИМ**

 **ДЕЛАТНОСТИМА НА ТЕРИТОРИЈИ ОПШТИНЕ АПАТИН**

Члан 1.

У Одлуци о комуналним делатностима ( „ Службени лист општине Апатин“ број 4/14) после члана 2. додаје се нови члан 2 а који гласи:

„Члан 2 а

Јавно предузеће, привредно друштво предузетник или други привредни субјект, мора да достави доказ о испуњености услова за отпочињање обављања комуналних делатности надлежног министарства за комуналну делатност.

Јавно предузеће које обавља комуналне делатности поверене одлуком Скупштине општине Апатин из члана 2. Одлуке мора да испуњава услове за отпочињање обављања комуналних делатности и посебно се уређује: стручна оспособљеност кадрова и технички капацитет које морају да испуне вршиоци комуналне делатности за обављање одређене комуналне делатности у погледу броја запослених, стручне оспособљености и кадрова , у складу са Уредбом.“

Одредбе ове уредбе примењују се на следеће комуналне делатности: градски и приградски превоз путника у делу који обухвата јавни линијски превоз путничким бродом, скелом и чамцем за привредне сврхе; управљање гробљима и сахрањивање; погребна делатност; управљање јавним паркиралиштима; обезбеђивање јавног осветљења; управљање пијацама; одржавање улица и путева; одржавање чистоће на површинама

 Члан 2.

После члана 3. додаје са члан 3 а који гласи:

„ Члан 3а

Јавно предузеће, привредно друштво предузетник или други привредни субјект, је дужно да једном годишње спроведе поступак изјашњавања корисника о квалитету пружања комуналних услуга из члана 2. ове Oдлуке, у трајању од најмање 15 дана.

 Позив за изјашњавање из става 1. овог члана објављује се на званичној интернет страници општине и Предузећа, а доставља се средствима јавног информисања ради саопштења.

 Предузеће је дужно да у року од 15 дана од дана завршетка изјашњавања из става 1. овог члана достави Општинској управи извештај о резултатима изјашњавања корисника о квалитету пружања комуналних услуга.

 Предузеће је дужно да обезбеди корисницима услуга законом прописане услове који омогућавају брз и ефикасан контакт са Предузећем у вези квалитета и коришћења услуга.

Члан 3.

У члану 6. Одлуке бришу се речи „ Јавно предузеће за грађевинско земљиште, изградњу и путеве „ Дирекција за изградњу“ са седиштем у Апатину ( у даљем тексту „ Дирекција за изградњу Апатин).

 Члан 4.

Ова одлука ступа на снагу осмог дана од дана објављивања у Службеном листу општине Апатин“

 Република Србија

Аутономна Покрајина Војводина

Општина Апатин

СКУПШТИНА ОПШТИНЕ

Број: 011-32/2021-I

Дана:

АПАТИН

 **ПРЕДСЕДНИК СО**

 **------------------------------**

 **Милан Шкрбић**

**OБРАЗЛОЖЕЊЕ**

Правни основ за доношење ове Одлуке садржан је у следећи члановима:

-члану 20. став 1. тачка 2. и члану 32. став 1. тачка 6. Закона о локалној самоуправи ( „ Сл . гласник РС „ број 129/07,83/14- др. закон, 101/16 – др. закон и 47/18 ), да Општина преко својих органа у складу са Уставом и законом уређује и обезбеђује обављање и развој комуналних делатности , локални превоз, коришћење грађевинског земљишта и пословног простора.

- члану 2.( дефинисан појам комуналних делатности) , члана 4.( надлежност за уређивање комуналних делатности) и члана 8 а ( испуњеност услова за отпочињање обављања комуналних делатности) и члана 13. ( уређивање међусобних односа вршилаца комуналних делатности и корисника комуналних услуга . Наведени чланови садржани у Закону о комуналним делатностима ( „ Службени гласник РС“ број 104/16 и 95/18)

 ПРЕДЛАГАЧ

 ---------------------------

 Одељење за инспекцијске послове